Mario Renato Cornejo Radavero

**Mario Renato Cornejo Radavero** (født 19. oktober 1927 i Lima i Peru, død 22. november 2015 i Rouen i Frankrike) var en katolsk titulærbiskop og senere biskop i den gammelrituelle «menighet uten grenser» *Église Sainte Marie* (alias: *Église vieille-catholique romaine* eller *Église apostolique de France*).

## Liv og virke
### Prest
Mario Cornejo var doktor i kanonisk rett fra Lateranuniversitetet i Roma. Han ble presteviet den 20. desember 1952.

### Hjelpebiskop i Lima
I en alder av 33 år ble han den 20. februar 1961 utnevnt av pave Johannes XXIII til titulærbiskop av Sanavus og hjelpebiskop av Lima. Bispevielsen ble utført den 16. april 1961 av hans venn og beskytter, kardinal Juan Landázuri Ricketts, erkebiskop av Lima og president for CELAM - *Consejo Episcopal Latinoamericano*. Medkonsekrerende var José Antonio Dammert Bellido, hjelpebiskop i Lima, og Felipe Santiago Hermosa y Sarmiento, erkebiskop i Cuzco.

### Brudd med den katolske kirke
I 1969 frasa biskop Cornejo opp sine embeder i den katolske kirke og giftet seg med datteren til en argentinsk politimann i Buenos Aires (katolsk kirkerettslig betraktet som ugyldig). Kardinal Landazuri Ricketts og pave Paul VI reagerte offentlig med forferdelse.

Han ble formelt avsatt fra embetet i Lima den 7. februar 1969 og tvangslaisert.

### Aktiv som biskop for utbryterkirke
Etter å ha forlatt den katolske kirkes fellesskap henvendte Cornejo seg i 1970, i Frankrike, til den katolske utbryterkirken grunnlagt av en tidligere benediktinermunk Maurice Cantor (presteviet i 1952 men grøt ut fra den katolske kirke i 1964) i Mont-Saint-Aignan i departementet Seine-Maritime. Denne grep muligheten til å få seg seg bispeviet av Cornejo, så apostolisk suksesjon ikke skulle kunnes trekkes i tvil, i motsetning til flere tidligere bispevielser *sub conditione*.

Siden den gang tjenestegjorde Cornejo som biskop i dette autonome katolske kirkesamfunnet. Av stor betydning for dette samfunnet er fastholdelse av den tradisjonelle katolske liturgi.

Den 11. oktober 1987 ordinerte han han to andre biskoper for dette fellesskapet: Claude Ducrocq, Claude Roland Fleury - og muligens også Bernard Cantor, Maurice Cantors adoptivsønn.

Han døde den 22. november 2015.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci (Porcelli) (1863-1928) *1895
* Kardinal Fernando Cento (1883-1973) *1922
* Kardinal Juan Gualberto Guevara y de la Cuba (1882-1954) *1941
* Kardinal Juan Landázuri Ricketts, O.F.M. (1913-1997) *1952
* Biskop *Mario Renato Cornejo Radavero* (1927-2015) *1961  (laisert 1969, forlot den katolske kirke 1970)

## Litteratur
* Jean-Pierre Chantin (utg.): *Les Marges du christianisme. Sectes, dissidences et ésotérisme Beauchesne.* Paris 2003, ISBN 978-0701014186, s. 36–38
* *Independent Bishops: An International Directory* (Ward, Persson, Bain; Apogee, 1990).

## Referanser


## Eksterne lenker
* Sur le site de l'Église Sainte-Marie (avec photos)